95/410/EY: Neuvoston päätös, tehty 22 päivänä kesäkuuta 1995, Suomeen ja Ruotsiin vietävän teurassiipikarjan alkuperälaitoksessa otettavien näytteiden avulla tapahtuvaa mikrobiologista testausta koskevista säännöistä



Virallinen lehti nro L 243 , 11/10/1995 s. 0025 - 0028



NEUVOSTON PÄÄTÖS, tehty 22 päivänä kesäkuuta 1995, Suomeen ja Ruotsiin vietävän teurassiipikarjan alkuperälaitoksessa otettavien näytteiden avulla tapahtuvaa mikrobiologista testausta koskevista säännöistä (95/410/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(1) ja erityisesti sen 10 b artiklan 1 kohdan, sekä katsoo, että komissio on hyväksynyt Suomen ja Ruotsin esittämät salmonellatarkastuksia koskevat toimintaohjelmat; nämä ohjelmat sisältävät teurassiipikarjaa koskevia erityistoimenpiteitä, tiloilla suoritetut mikrobiologiset kokeet kuuluvat Suomelle ja Ruotsille annettaviin lisätakuisiin ja ne antavat vastaavat takuut kuin Suomen ja Ruotsin toimintaohjelmat sellaisina kuin ne vahvistetaan asiaa koskevissa komission päätöksissä, Suomen ja Ruotsin on vaadittava kolmansista maista tuleville teurassiipikarjaerille vähintään yhtä tiukkoja tuontiehtoja kuin tällä päätöksellä vahvistetut, olisi vahvistettava näytteiden avulla tapahtuvaa testausta koskevat säännöt vahvistamalla näytteenottomenetelmä, otettavien näytteiden lukumäärä sekä näytteiden tutkimisessa käytettävä mikrobiologinen menetelmä, testauksen laajuuden ja käytettävien menetelmien osalta olisi viitattava eläinlääkintäalan tiedekomitean kertomuksessaan 10 päivänä kesäkuuta 1994 antamaan lausuntoon, näitä mikrobiologisia kokeita ei vaadita sellaisen teurassiipikarjan osalta, joka on peräisin Suomessa ja Ruotsissa toteutettavaa ohjelmaa vastaavaksi hyväksyttyä ohjelmaa toteuttavalta laitokselta, ja neuvoston direktiivin 90/539/ETY 10 b artiklan 2 kohdan mukaisesti tässä päätöksessä tarkoitetuissa määräyksissä otetaan huomioon Suomen ja Ruotsin hyväksymä ja toteuttama toimintaohjelma, ON TEHNYT TÄMÄN PÄÄTÖKSEN: 1 artikla Direktiivin 90/539/EY 10 b artiklaa sovellettaessa Suomeen ja Ruotsiin vietävän teurassiipikarjan kuljetuksiin sovelletaan 2 ja 3 artiklassa määrättyjä sääntöjä. 2 artikla Direktiivin 90/539/ETY 10 b artiklassa tarkoitettu salmonellaa koskeva mikrobiologinen testaus suoritetaan liitteen A mukaisesti. 3 artikla 1. Suomeen ja Ruotsiin vietävän teurassiipikarjan mukana seuraa liitteenä B oleva todistus. 2. Edellä 1 kohdassa tarkoitettu todistus voi - joko olla direktiivin 90/539/ETY liitteen IV mallin 5 mukaisen todistuksen liitteenä - tai olla osana ensimmäisessä luetelmakohdassa tarkoitettua todistusta. 4 artikla Neuvosto - komission ehdotuksesta, jonka tämä valmistelee Suomessa ja Ruotsissa toteutettavien toimintaohjelmien tuloksista laadittavan kertomuksen sekä tämän päätöksen soveltamisesta saatujen kokemusten perusteella laadittavan kertomuksen pohjalta - tarkastelee uudelleen tätä päätöstä 1 päivään heinäkuuta 1998 mennessä. 5 artikla Tätä päätöstä sovelletaan 1 päivästä heinäkuuta 1995. 6 artikla Tämä päätös on osoitettu kaikille jäsenvaltioille. Tehty Brysselissä 22 päivänä kesäkuuta 1995. Neuvoston puolesta Ph. VASSEUR Puheenjohtaja (1) EYVL N:o L 303, 31.10.1990, s. 6, direktiivi sellaisena kuin se on viimeksi muutettuna päätöksellä 95/1/EY, Euratom, EHTY (EYVL N:o L 1, 1.1.1995, s. 1). LIITE A 1. Näytteenottomenetelmä Parvesta on otettava näytteet teurastusta edeltävien 14 päivän kuluessa. Otettavat näytteet muodostuvat useista osista koostuvista ulostenäytteistä, jotka muodostuvat erillisistä tuoreesta ulosteesta otetuista näytteistä, joista kukin painaa vähintään 1 grammaa ja jotka on otettu satunnaisesti useasta kohtaa rakennusta, jossa lintuja pidetään, tai kun linnuilla on pääsy useampaan kuin yhteen tietyn tilan rakennukseen, näytteitä otetaan tilan jokaisesta rakennuksesta, jossa lintuja pidetään. 2. Otettavien näytteiden määrä Yksittäisten ulostenäytteiden ottojen määrä useista osista koostuvaa näytettä varten on oltava seuraava: >TAULUKON PAIKKA> 3. Näytteiden mikrobiologinen tutkimismenetelmä Näytteiden tutkiminen mikrobiologisin kokein salmonellan osalta on suoritettava kansainvälisen standardisoimisjärjestön standardisoidun menetelmän ISO 6579:1993 mukaisesti. Neuvosto voi kuitenkin komission ehdotuksesta päättää antaa luvan käyttää tapauskohtaisesti muita yhtä luotettavia menetelmiä. LIITE B TODISTUS >KAAVION ALKU> Minä allekirjoittanut virkaeläinlääkäri todistan, että teurassiipikarjaan on sovellettu Suomeen ja Ruotsiin vietävälle teurassiipikarjalle alkuperälaitoksessa näytteiden avulla suoritettavaa mikrobiologista testausta koskevista säännöistä 22 päivänä kesäkuuta 1995 tehdyssä neuvoston päätöksessä 95/410/EY(1) vahvistettuja määräyksiä ja tulos on ollut negatiivinen. Tehty . (paikka) Leima . (päiväys) . Allekirjoitus . Nimi (suuraakkosin) . Virka-asema (1) EYVL N:o L 243, 11.10.1995, s. 25>KAAVION LOOPU>